**Četrtek, 19. 3. 2020**

SLOVENŠČINA

Preberi poljubno zgodbico: lahko iz berila ali pa iz kake knjige, ki jo imaš doma, nato pa kratko obnovo povej nekomu, ki te bo lahko poslušal.

V zvezek za slovenščino ne pozabi napisati vsaj dve povedi o tem, kaj v času, ko so šole zaprte, počneš doma, česa se veseliš, česa te je morda strah in česa si želiš.

MATEMATIKA

Naloge na strani 95 so na prvi pogled malce težje. Če natančno prebereš in razmisliš, vem, da jih zmoreš rešiti. Če je za danes preveč, si jih pusti za krajšanje časa v slabem vremenu.

Ponovi večkratnike in utrjuj poštevanko.

SPOZNAVANJE OKOLJA

Prazno stran v zvezku za SPO razdeli na polovico (zgornja in spodnja). V zgornji del napiši MESTO, spodaj pa VAS. V zgornjo polovico nariši mesto, v spodnjo nariši vas. Razmisli in napiši, kje bi ti raje živel in zakaj.

ŠPORT

Če smeš in imaš možnost, se gibaj na svežem zraku. Spomni se kake igre, ki se jo lahko igraš sam ali pa poprosi koga, da se igra s teboj. Igra naj bo tekmovalne narave. Poskusi premagati nasprotnika. Če ti to ne uspe, razmisli, kako se počutiš ob porazu in kaj boš naslednjič spremenil, da ti bo šlo bolje. Pa veliko uspeha ti želim ☺.